L 158/4
DA
Den Europæiske Unions Tidende
13.6.2022
(16)
Muskatnød fra Indien henhørende under KN-kode 0908 11 00 og 0908 12 00 er blevet underkastet en mere intensiv offentlig kontrol på grund af risikoen for aflatoksinforurening siden juli 2019.
Medlemsstaternes offentlige kontrol og de foreliggende oplysninger viser, at der er sket forbedringer af overholdelsen af de relevante krav i EU-lovgivningen.
Denne kontrol og disse oplysninger dokumenterer, at indførslen af denne fødevare til Unionen ikke længere udgør en alvorlig risiko for menneskers sundhed.
Det er derfor ikke nødvendigt fortsat at kræve, at alle sendinger af muskatnød fra Indien henhørende under KN-kode 0908 11 00 og 0908 12 00 skal ledsages af et officielt certifikat, hvoraf det fremgår, at alle prøveudtagnings- og analyseresultater viser, at Kommissionens forordning (EF) nr.
1881/2006 (4) er overholdt.
Samtidig bør medlemsstaterne fortsat foretage kontrol for at sikre, at det nuværende niveau for overholdelse opretholdes.
Oplysningerne om muskatnød fra Indien henhørende under KN-kode 0908 11 00 og 0908 12 00 i tabellen i punkt 1 bilag II til gennemførelsesforordning (EU) 2019/1793 bør derfor udgå og flyttes til bilag I til samme forordning, idet hyppigheden af identitetskontrol og fysisk kontrol fastsættes til 30 % af alle sendinger, der indføres til Unionen.
(17)
Med hensyn til sendinger af peberfrugter af slægten Capsicum (ikke søde) fra Thailand er der under medlemsstaternes offentlige kontrol, som de foretager i henhold til bilag I til gennemførelsesforordning (EU) 2019/1793, konstateret en høj forekomst af manglende overholdelse af de relevante krav i EU-lovgivningen vedrørende forurening med pesticidrester.
Hyppigheden af identitetskontrol og fysisk kontrol af sådanne sendinger bør derfor øges til 30 % af alle sendinger, der indføres til Unionen.
(18)
En række KN-koder svarer ikke til de varer, der er omhandlet i visse angivelser i bilag I til gennemførelsesforordning (EU) 2019/1793, og er derfor overflødige.
Følgende KN-koder bør udgå af bilag I til nævnte gennemførelses­ forordning: KN-kode ex 0807 19 00 70 i oplysningerne om galiamelon (C.melo var.reticulatus) fra Honduras, KN-kode ex 0709 99 90 25 i oplysningerne om asiatisk centella (Centella asiatica) fra Sri Lanka og KN-kode 1211 90 86 10 i oplysningerne om tørret oregano fra Tyrkiet.
(19)
For at muliggøre en mere præcis identifikation af varer, der er omfattet af mere intensiv offentlig kontrol, bør Taricunderopdelingen for KN-kode ex 0709 99 90 specificeres i oplysningerne om behen (Moringa oleifera) fra Indien og for KN-kode ex 1211 90 86 i oplysningerne om asiatisk centella (Centella asiatica) fra Sri Lanka i bilag I til gennemførelsesforordning (EU) 2019/1793.
(20)
Med hensyn til sendinger af muskatnød fra Indonesien er der under medlemsstaternes offentlige kontrol, som foretages i henhold til tabellen i punkt 1 i bilag II til gennemførelsesforordning (EU) 2019/1793, konstateret en høj forekomst af manglende overholdelse af de relevante krav i EU-lovgivningen vedrørende forurening med aflatoksiner.
Hyppigheden af identitetskontrol og fysisk kontrol af sådanne sendinger bør derfor øges til 30 % af alle sendinger, der indføres til Unionen.
(21)
Den potentielle sundhedsrisiko som følge af kontaminering med ethylenoxid påvirker blandinger af fødevaretilsæt­ ningsstoffer, der indeholder johannesbrødkernemel eller guargummi.
I de kolonner, der henviser til »fødevarer og foder (påtænkt anvendelse)« og »KN-kode« i tabellen i punkt 1 i bilag II til gennemførelsesforordning (EU) 2019/1793 i oplysningerne vedrørende Indien, bør kategorien »blandinger af fødevaretilsætningsstoffer, der indeholder johannesbrødkernemel eller guargummi« og de relevante KN-koder for blandinger af fødevaretilsæt­ ningsstoffer derfor tilføjes.
I oplysningerne vedrørende Malaysia og Tyrkiet bør kategorien »blandinger af fødevaretil­ sætningsstoffer, der indeholder johannesbrødkernemel« og de relevante KN-koder for blandinger af fødevaretilsæt­ ningsstoffer ligeledes tilføjes.
Hyppigheden af identitetskontrol og fysisk kontrol bør fastsættes til 20 % for sådanne sendinger, der indføres til Unionen fra Indien, Malaysia og Tyrkiet.
(22)
Med hensyn til krydderier fra Indien omfatter KN-kode 0910 varer i form af rødder, blomster og blade som f.eks.
gurkemeje (curcuma).
I betragtning af at der ikke er påvist nogen forurening med ethylenoxid under offentlig kontrol udført af medlemsstaterne i overensstemmelse med tabellen i punkt 1 i bilag II til gennemførelsesforordning (EU) 2019/1793, kan sådanne varer udelukkes fra mere intensiv offentlig kontrol.
Det bør derfor angives i bilag II til gennemførelsesforordning (EU) 2019/1793, at kun tørrede krydderier fra Indien bør være omfattet af offentlig kontrol på grænsekontrolsteder med en hyppighed af identitetskontrol og fysisk kontrol på 20 % af alle de sendinger, der indføres til Unionen.
(4) Kommissionens forordning (EF) nr.
1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).